tomron87/hebrew-wikipedia-sentences-corpus huggingface dataset:
ב-14 בפברואר 1984 מסר שיא קריירה של 20 אסיסטים במשחק מול אטלנטה הוקס, וכחודשיים לאחר מכן קלע שיא קריירה של 45 נקודות מול הנאגטס.
בדראפט ההרחבה של שנת 1988 נלקח גרין בבחירה העשירית על ידי שארלוט הורנטס.
בשנים הבאות שיחק עבור מילווקי באקס, אינדיאנה פייסרס, פילדלפיה 76' ובוסטון סלטיקס, בטרם פרש ממשחק בסיום עונת .
ריקי גושן (נולדה ב-26 ביולי 1958) היא עיתונאית, מבקרת וחוקרת ספרות וסופרת לילדים ולמבוגרים.
ריקי גושן נולדה בנהריה להורים ניצולי שואה.
כשהייתה בת שנתיים נפטר אביה.
כבר כילדה התחילה לכתוב סיפורים.
למדה באוניברסיטת חיפה ספרות השוואתית ופילוסופיה.
עבודת ה - .M.A שלה עוסקת ביוצר ותהליכי יצירה בספרות.
משנת 1981 ובמשך שלוש שנים כתבה טור אישי בשם "נדודי שינה" בעיתון חיפה "כלבו".
באותה תקופה הוציאה לאור את ספר הילדים הראשון שלה "אתם לא מכירים אותי בכלל", שעוסק בימי ילדותה ובמחשבות על אביה שאיננו עוד.
משנת 1985 ערכה שלושה מדורים ילדים לעיתונים המקומיים של רשת ידיעות אחרונות ופרסמה סיפורי ילדים ומבוגרים בעיתונים ומגזינים שונים.
באמצע שנות שהתשעים הוציאה לאור כמה ספרי ציטטות וערכה את המגזין של "אלביט".
כתבה בעיתון "מקור ראשון" כתבות וביקורת ספרים וסרטים.
בשנת 2002 יצא לאור בחסות מפעל הפיס, לקסיקון ייחודי במינו של דימויים "דימויים מהספרים".
סקרה ספרים בתוכנית "חדש על המדף" רשת א.
גושן מעבירה הרצאות בנושאי ספרות ויצירה וכן סדנאות בכתיבה יצירתית.
מתגוררת בקריית חיים ואם יחידנית לשתי בנות.
אתם לא מכירים אותי בכלל - הוצאת אני, סיפורי ילדים, חיפה 1983
לחשוב על מה שאין - הוצאת ירון גולן, סיפורי ילדים, תל אביב 1993
כמעט אהבה - הוצאת חלום, חיפה, 1996
לגדל את אודם - הוצאת הוצאת מדיה 10, 2025
כה אמר ניטשה - הוצאת חלום, לקט אמרות, קריית חיים, 1995
תמונתו של אוסקר ויילד - הוצאת חלום, לקט אימרות, קריית חיים, 1995
עיין ערך עדר - הוצאת חלום, לקט אמרות, קריית חיים, 1996
- הוצאת חלום, לקט אימרות, קריית חיים, 1996
זה ייגמר בגירושין - הוצאת קילר (בשיתוף יורם מארק רייך) סיפורים של אנשים גרושים ואנשי מקצוע, קריית חיים, 1997
שלך באהבה - הוצאת קילר, לקט אימרות, קריית חיים, 1997
מיטב הציטטות סופרים - הוצאת קילר, לקט אמרות, קריית חיים, 1997
דימויים מהספרים - הוצאת אחיאסף, נתניה, 2002
ספרי בנותיה שכתבו בילדותם בעידודה ובעריכתה
יום הולדת לציפורה הציפור - הוצאת מדיה 10, 2025
ריקרד "ריקי" פוץ' מרטי (בקטלאנית: Ricard "Riqui" Puig Martí; נולד ב-13 באוגוסט 1999) הוא כדורגלן ספרדי-קטלאני המשחק בעמדת הקשר המרכזי בלוס אנג'לס גלאקסי.
פוץ' נולד ב-13 באוגוסט 1999 במטדפרה, קטלוניה, שבספרד.
אביו היה גם כן לכדורגלן.
פוץ' הצטרף למחלקת הנוער של ברצלונה ב-2013 בגיל 14. בעונת 2017/2018 היה שותף עם קבוצת הנוער של המועדון בזכייה בליגת האלופות לנוער.
באותה עונה ערך את הופעת הבכורה בברצלונה אתלטיק, קבוצת המילואים של המועדון, כשעלה כמחליף במשחק נגד ז'ימנסטיק טרגונה בליגה השנייה ב-24 בפברואר 2018. לצערם של פוץ' וברצלונה, ברצלונה ב' ירדה בסיום העונה לליגה השלישית.
ב-11 ביוני 2018 חתם פוץ' על חוזה מקצועני בברצלונה, המשאיר אותו במועדון עד 2021 ומעלה אותו באופן רשמי לקבוצת המילואים.
במקביל לכך ששיחק בקבוצת המילואים, החל פוץ' לקבל הזדמנויות בקבוצה הבוגרת של המועדון, שאומנה על ידי ארנסטו ואלוורדה.
ב-5 בדצמבר, במהלך הסיבוב הראשון של גביע המלך, ערך את הופעת הבכורה בברצלונה, כשנכנס כמחליף ובישל את אחד מהשערים לדניס סוארס בניצחון 1–4. ב-14 באפריל 2019 את הופעת הבכורה בלה ליגה, במשחק נגד וסקה.
בסיום אותה עונה זכתה ברצלונה באליפות.
בעונת 2019/2020, אחרי שהליגה הופסקה למשך חודשים ספורים בשל מגפת הקורונה, זכה פוץ' לזמן משחק רב יחסית, תחת המאמן קיקה סטיין.
הוא פתח בחמישה משחקי ליגה ונכנס כמחליף בארבעה נוספים.
במחזור האחרון של העונה, נגד דפורטיבו אלאבס, בישל שני שערים בניצחון 0–5.
בתחילת עונת 2020/2021, מיעט פוץ' לשחק, עקב החלטה של מאמן ברצלונה הנכנס רונאלד קומאן.
דווח כי קומאן האשים אותו בהדלפת הרכבי הקבוצה לקראת המשחקים.
כשנשאל על כך בפומבי, טען קומאן כי עדיף שפוץ' יושאל לקבוצה אחרת, אך פוץ' בחר להישאר בקבוצה.
בחצי גמר הסופר קאפ הספרדי נגד ריאל סוסיאדד, נכנס פוץ' כמחליף בהארכה.
לאחר שהמשחק נגמר ב-1–1, בדו-קרב הפנדלים ניצחה ברצלונה 2–3 כשפוץ' כובש את האחרון ומעלה אותם לגמר.
ב-24 בינואר 2021 כבש את שער הבכורה שלו בליגה, בניצחון 0–2 על אלצ'ה.
באוגוסט 2022, עזב את ברצלונה וחתם בלוס אנג'לס גלקאסי.
ריצ'רד סטארקס , הידוע יותר בשם הבמה שלו, ריקי סיינטס הוא מתאבק אמריקאי, המופיע בארגון ההיאבקות WWE, בתוכנית NXT.
הוא מוכר בעיקר בשל תקופתו בארגון ההיאבקות All Elite Wrestling (AEW) ובארגון ההיאבקות National Wrestling Alliance (NWA), שבו היה אלוף הטלוויזיה הראשון של NWA ובהם התאבק תחת שם הבמה ריקי סטארקס.
בילדותו, סטארקס העריץ מתאבקים כמו אנדרטייקר ומיק פולי, כשבגיל שבע, הוא החליט להתחיל להתאמן בענף ההיאבקות המקצועית במטרה להגשים את חלום ילדותו.
סטארקס רשם את הופעת הבכורה שלו ב-WWE כמתאבק שנועד לשפר את מעמדם של היריבים, ובקרב הראשון שלו הפסיד לג'ינדר מהאל.
ב-14 באוקטובר 2012, הוא הופיע במופע של ארגון ההיאבקות Velocity Pro Wrestling (VPW) בשיתוף עם ארגון ההיאבקות National Wrestling Alliance (NWA) אשר נקרא בשם NWA Velocity Haunted Havoc ונערך באוסטין, טקסס.
במסגרת מופע זה, הוא השתתף בקרב משולש מול ג'ייקוס פליסקן וביג ריקי, שבו פליסקן יצא עם ידו על העליונה.
מאז שנת 2012, סטארקס שימש כמתאבק קבוע בארגוני היאבקות עצמאיים ברחבי טקסס כמו Anarchy Championship Wrestling (ACW) ו-Inspire Pro Wrestling.
במהלך השנים שבאו לאחר מכן, הוא התאבק ארבע פעמים נוספות באופן מזדמן עבור ה-WWE בקרבות, שבהם הפסיד לג'ינדר מהאל, אנזו אמורה וקולין קאסידי, קיין והריבייבל (דאש ויילדר וסקוט דוסון).
ב-15 באוקטובר 2019, סטארקס ערך את הופעת הבכורה שלו בארגון ההיאבקות הוותיק, National Wrestling Alliance (NWA) במסגרת פרק של התוכנית Power, שבו הוא גבר על טרבור מורדוך.
באירוע Into the Fire, שנערך ב-14 בדצמבר, סטארקס השתתף בקרב משולש נגד קולט קבנה וארון סטיבנס אשר היה על האליפות הלאומית של NWA, שבסופו סטיבנס ניצח.
ב-23 בדצמבר בפרק של התוכנית Power, סטארקס ניצח את אדי קינגסטון וכתוצאה מכך העפיל לטורניר אשר קבע את אלוף הטלוויזיה הראשון של NWA.
באירוע Hard Times, שנערך ב-24 בינואר 2020, הוא ניצח את מאט קרוס בסיבוב השני, את טים סטורם בחצי הגמר ואת טרבור מורדוך בגמר וכתוצאה מכך הפך לאלוף הטלוויזיה הראשון בתולדות הארגון.
לעומת זאת, הוא הפסיד את התואר לזיקי דייס ב-3 במרץ בפרק של התוכנית Power.
ב-18 במאי, דווח שחוזהו של סטארקס ב-NWA הסתיים ובעקבות זאת הוא שוחרר מהארגון.
ב-17 ביוני בפרק של התוכנית Dynamite, סטארקס הופיע לראשונה בארגון ההיאבקות All Elite Wrestling (AEW), כשנענה בחיוב לאתגר הפתוח שהציב קודי על אליפות TNT של AEW שלו.
לעומת זאת, בקרב ביניהם סטארקס לא צלח במשימתו והפסיד.
לאחר הקרב, נשיא הארגון, טוני חאן, הודיע על חתימתו של סטארקס ב-AEW.
ב-30 ביוני בפרק של התוכנית Dark, סטארקס השיג את ניצחון הבכורה שלו בארגון, כאשר גבר על גריף גאריסון, כשתוך כדי הוא ביסס את דמותו כדמות בלתי חביבה על הקהל.
ב-21 ביולי בפרק של התוכנית Dark, לאחר שניצח את ויל הובס, סטארקס עזר לבריאן קייג' בתקיפתו על רוברט אנתוני ודארבי אלין לאחר הקרב של האחרונים, מה שגרם ליצירת שותפות בין השניים.
סטארקס וקייג', שנוהלו על ידי טאז והוכרו ביחד בשם טים טאז, פתחו בפיוד עם אלין, כאשר הם התמודדו בקרב זוגות מולו ומול ג'ון מוקסלי ב-29 ביולי בפרק של התוכנית Dynamite, שבו הוא וקייג' הפסידו.
ב-30 בספטמבר, סטארקס הפסיד לדארבי אלין.
ב-18 בנובמבר, סטארקס ובריאן קייג' ניצחו את קודי ודארבי אלין.
באירוע Revolution, שנערך ב-7 במרץ, סטארקס וקייג' הפסידו לדארבי אלין וסטינג בקרב רחוב.
ב-21 באפריל 2021, סטארקס הפסיד כתוצאה מהכנעה לאדם פייג'.
בלילה הראשון של הספיישל Fyter Fest, שנערך ב-14 ביולי, סטארקס ניצח את בריאן קייג' וזכה באליפות ה-FTW.
ב-8 באוקטובר בפרק של התוכנית Rampage, סטארקס הגן בהצלחה על תוארו מול האלוף הקודם, בריאן קייג' במסגרת קרב רחוב בסגנון פילדלפיה.
בפרק הספיישל Battle of the Belts, שנערך ב-8 בינואר 2022, סטארקס הגן בהצלחה על תוארו מול מאט סיידל.
ב-4 בפברואר בפרק של התוכנית Rampage, סטארקס שמר על התואר לאחר שגבר על ג'יי לית'ל.
ב-25 במרץ בפרק של התוכנית Rampage, סטארקס הגן בהצלחה על חגורת האליפות שלו מול סוורב סטריקלנד.
ב-13 באפריל בפרק של התוכנית Dynamite, סטארקס והובס ניצחו בקרב זוגות את קית' לי וסוורב סטריקלנד.
ב-11 במאי בפרק של התוכנית Dynamite, סטארקס ניצח את ג'ונגל בוי והגן על תוארו בהצלחה.
בפרק הספיישל Fight for the Fallen, ששודר ב-27 ביולי, סטארקס הציב אתגר פתוח בפני מתאבקי הארגון מיד לאחר שניצח את דנהאוזן.
אתגר זה נענה בחיוב על ידי הוק אשר ניצח אותו וגרם לו להפסיד את תוארו.
לאחר הקרב, פאוורהאוס הובס תקף אותו, תקיפה שביססה את דמותו של סטארקס כטובה.
שבוע לאחר מכן, טאז, שהיה נמצא בעמדת השידור, הודיע שקבוצת טים טאז מתפרקת.
סטארקס הגיע על מנת להתעמת עם הובס ב-3 באוגוסט בפרק של התוכנית Dynamite, רק כדי ששותפו לשעבר הותיר אותו בזירה לאחר שביצע עליו את מהלך הספיינבאסטר.
ב-2 בספטמבר בפרק של התוכנית Rampage, סטארקס גבר על QT מרשל.
ב-17 בפברואר 2023 בפרק של התוכנית Rampage, סטארקס ניצח את דניאל גרסיה.
האליפות המאוחדת של ACW (פעם אחת)
אליפות העולם של DEFY (פעם אחת)
אליפות המהפכה של IWR (פעם אחת)
אליפות Inspire Pro (פעם אחת)
אליפות כתר הג'וניור של Inspire Pro (פעם אחת)
אליפות הטלוויזיה של NWA (פעם אחת)
טורניר אליפות הטלוויזיה של NWA (2020)
הישגים בארגון ההיאבקות NWA Houston
אליפות ג'וניור הכוכב הבודד במשקל כבד של NWA (פעם אחת)
PWI דירג אותו במקום ה-92 מתוך 500 המתאבקים הטובים ביותר לשנת 2020
הישגים בארגון ההיאבקות VIP Wrestling
אליפות הזוגות של VIP (פעם אחת) - עם קרסון
טורניר אליפות הזוגות של VIP (2015) - עם קרסון
אליפות הזוגות ביג טופ (פעם אחת) - עם ארון סולו
אליפות במשקל כבד של XCW (פעם אחת)
ריצ'רד "ריקי" ברנס הוא שחיין אמריקאי בעבר.
פעמיים ברציפות אלוף אולימפי (בייג'ינג 2008 ולונדון 2012), 3 פעמים ברציפות אלוף עולם (רומא 2009, שנגחאי 2011 וברצלונה 2013) ושותף לשיא עולם הנוכחי (2021) במשחה שליחים 4x200 מטר חופשי.
סגן אלוף אולימפי (לונדון 2012), אלוף עולם (רומא 2009) וסגן אלוף עולם (ברצלונה 2013) במשחה שליחים 4x100 מטר.
ברנס נולד וגדל בשארלוט, קרוליינה הצפונית.
בשנים 2007–2010 הוא התאמן בהדרכתו של אדי ריס באוניברסיטת טקסס באוסטין וסיים תואר ראשון במימון.
הוא עבר להתאמן בקבוצת "Trojan Aquatics" בלוס אנג'לס בהדרכתו של דייב סאלו.
ב שנערכו בריו דה ז'ניירו, ברזיל ביולי 2007 הוא זכה ב-3 מדליות, 1 זהב ו-2 כסף, כולן במשחי שליחים.
מדליית זהב, במשחה שליחים 4x100 מטר מעורב בשיא משחקים חדש של 3:34.37 דקות.
הוא שחה את סגנון הפרפר ב"זינוק שליחים" בתוצאה של 52.25 שניות.
מדליות כסף, במשחה שליחים 4x100 מטר חופשי (3:16.66 דקות), כשחיין שני הוא קבע ב"זינוק שליחים" תוצאה של 48.05 ניות, התוצאה המהירה במשחקים ובמשחה שליחים 4x200 מטר חופשי (7:15.00 דקות), כשחיין ראשון הוא קבע תוצאה של 1:48.61 דקות, התוצאה המהירה במשחקים.
הוא לא נבחר להשתתף במשחים ל-100 מטר חופשי ול-200 מטר חופשי.
נוסף לכך, הוא סיים במקום חמישי במשחה ל-100 מטר פרפר בתוצאה של 52.98 דשניות.
במבחנים האמריקאים לאולימפיאדת בייג'ינג (2008) שנערכו באומהה, נברסקה בתחילת יולי 2008 סיים ברנס במקום שלישי במשחה ל-200 מטר חופשי בתוצאה של 1:46.14 דקות, אחרי מייקל פלפס (1:44.10 דקות) ופיטר ונדרקיי (1:45.85 דקות) ונכלל במשלחת האמריקאית למשחקים האולימפיים.
חודש לאחר מכן, במשחקים עצמם הוא זכה במדליית זהב במשחה שליחים 4x200 מטר חופשי ביחד עם מייקל פלפס, ראיין לוכטה ופיטר ונדרקיי בשיא עולם חדש של 6:58.56 דקות, שיפור של כ-5 שניות לשיא העולם בן השנה של ארצות הברית.
במשחה הגמר הוא שחה ב"זינוק שליחים" תוצאה של 1:46.29 דקות.
בשלב המוקדמות הוא שחה ב"זינוק שליחים" תוצאה של 1:45.47 דקות, 4 מאיות מהר יותר מחברו קליט קלר (1:45.47 דקות) ולכן נבחר לשחות במשחה הגמר.
באליפות ארצות הברית שנערכה באינדיאנפוליס, אינדיאנה בתחילת יולי 2009 סיים ברנס במקום רביעי במשחה ל-200 מטר חופשי בשיא אישי חדש של 1:45.73 דקות ובמקום שישי במשחה ל-100 מטר חופשי בשיא אישי חדש של 48.44 שניות.
בשלב המוקדמות כשחיין ראשון הוא קבע שיא אישי חדש של 1:44.95 דקות, התוצאה הרביעית באליפות, אחרי שלושת הזוכים במדליות במשחה הגמר האישי.
מדליית זהב שנייה במשחה שליחים 4x100 מטר חופשי לאחר ששחה בשלב המוקדמות, כשחיין שלישי הוא שחה ב"זינוק שליחים" תוצאה של 48.19 שניות.
במהלך הזינוק למשחה נקרע בגד הים שלו והישבן שלו נחשף.
באליפות הפאן פסיפיק בשחייה שנערכה באירוויין, קליפורניה באוגוסט 2010 זכה ברנס במדליית זהב במשחה שליחים 4x200 מטר חופשי ביחד עם מייקל פלפס, פיטר ונדרקיי וראיין לוכטה שיא אליפות חדש של 7:03.84 דקות.
כשחיין שלישי הוא שחה ב"זינוק שליחים" תוצאה של 1:46.49 דקות.
נוסף לכך, הוא סיים ראשון בגמר ב' (תוצאה שביעית כללי) במשחה ל-200 מטר חופשי בתוצאה של 1:47.45 דקות.
באליפות העולם (בריכת 25 מטר) שנערכה בדובאי בדצמבר אותה שנה הוא זכה במדליית כסף 4x200 מטר חופשי ביחד עם פיטר ונדרקיי, ראיין לוכטה וגארט וובר-גייל בתוצאה של 6:49.58 דקות, אחרי רוסיה שקבעה שיא עולם חדש של 6:49.04 דקות ולפני צרפת (6:53.05 דקות).
כשחיין רביעי הוא קבע ב"זינוק שליחים" תוצאה של 1:42.38 דקות.
נוסף לכך, האו סיים במקום רביעי במשחה שליחים 4x100 מטר חופשי בתוצאה של 3:06.10 דקות, כשחיין שלישי הוא קבע ב"זינוק שליחים" תוצאה של 46.79 שניות.
באליפות העולם שנערכה בשנגחאי, סין בסוף יולי הוא זכה במדליית זהב בפעם השנייה ברציפות במשחה שליחים 4x200 מטר חופשי ביחד עם מייקל פלפס, פיטר ונדרקיי וראיין לוכטה בתוצאה של 7:02.67 דקות, לפני צרפת (7:04.81 דקות) וסין (7:05.67 דקות), כשחיין שלישי הוא שחה ב"זינוק שליחים" תוצאה של 1:46.51 דקות.
במבחנים האמריקאים לאולימפיאדת לונדון (2012) שנערכו באומהה בסוף יוני 2012 סיים ברנס במקום שלישי במשחה ל-200 מטר חופשי בתוצאה של 1:46.56 דקות, אחרי מייקל פלפס (1:45.70 דקות) וראיין לוכטה (1:45.75 דקות) ובמקום רביעי במשחה ל-100 מטר חופשי בתוצאה של 48.80 שניות.
במשחקים האולימפיים עצמם הוא זכה בשתי מדליות, זהב וכסף.
מדליית זהב בפעם השנייה ברציפות במשחה שליחים 4x200 מטר חופשי ביחד עם ראיין לוכטה, קונור דווייר ומייקל פלפס בתוצאה של 6:59.70 דקות, לפני צרפת (7:02.77 דקות) וסין (7:06.30 דקות), כשחיין שלישי הוא קבע ב"זינוק שליחים" תוצאה של 1:45.27 דקות.
כשחיין שלישי הוא שחה ב"זינוק שליחים" תוצאה של 48.52 שניות.
נוסף לכך, הוא סיים במקום תשיעי במשחה ל-200 מטר חופשי בתוצאה של 1:46.87 דקות.
באליפות ארצות הברית בבריכת 25 יארד שנערכה ב-7 במרץ 2013 הוא קבע במשחה ל-200 יארד חופשי שיא ארצות הברית חדש של 1:31.31 דקות, שיפור לשיא בן 4 השנים של דייוויד ולטרס (1:31.72 דקות).
שיא זה נשבר לאחר 3 שנים על ידי טאונלי האס (1:30.46 דקות).
באליפות העולם שנערכה בברצלונה, ספרד בסוף יולי ותחילת אוגוסט אותה שנה הוא זכה בשתי מדליות, זהב וכסף.
מדליית זהב בפעם השלישית ברציפות במשחה שליחים 4x200 מטר חופשי ביחד עם קונור דווייר, ריאן לוכטה וצ'רלי הוצ'ין בתוצאה של 7:01.72 דקות, לפני רוסיה (7:03.92 דקות) וסין (7:04.74 דקות), כשחיין רביעי הוא שחה ב"זינוק שליחים" תוצאה של 1:45.39 דקות.
מדליית כסף במשחה שליחים 4x100 מטר חופשי, לאחר ששחה בשלב המוקדמות.
כשחיין שלישי הוא קבע ב"זינוק שליחים" תוצאה של 47.56 שניות.
ריקי חיות (נולדה ב-24 בפברואר 1951) היא שחקנית, במאית, מתרגמת ומורה ישראלית למשחק ובימוי.
עיקר פעילותה בשנים האחרונות מתקיימת בתיאטרון "תמונע", שם מועלות הצגות בבימויה ושם אף משחקת במסגרת האנסמבל של תמונע.
חיות נולדה בתל אביב בשם רבקה ולנר, לאם שעלתה לארץ עם הוריה מפולין בגיל 16. אביה, יליד פולין, מעצב אופנה, עלה לישראל ב-1945. את האהבה לתיאטרון ולמוזיקה ספגה בבית הוריה.
בגיל 6 החלה ללמוד אצל מיה ארבטובה בלט, ובהמשך למדה נגינה על פסנתר.
למדה בבית ספר יסודי "הקליר" בתל אביב.
בגיל 15 עזבה את הארץ עם הוריה, לאחר שאביה קבל עבודה כמעצב אופנה בניו-יורק.
שם למדה בבית ספר תיכון ונחשפה לראשונה לאמנות התיאטרון.
במהלך שהותה שם החלה ללמוד משחק והשתתפה בהפקות שהועלו בבית ספרה.
זאת הייתה ארצות הברית הסוערת והמסעירה של מלחמת וייטנאם, של התנקשויות פוליטיות (ג'ון קנדי, רוברט קנדי ומרטין לותר קינג), של צעירים נגד הממסד, של דור הפרחים, של פסטיבל וודסטוק.
ההשפעה של אירועים אלה נכרה היטב בזירה התיאטרונית, אלה היו שנות פריחה של תיאטרון אקספרימנטלי ופוליטי, ושנים מכוננות עבור חיות, שעצבו את תודעתה האישית והאמנותית בהמשך.
לאחר שחזרה לארץ המשיכה לימודים באוניברסיטת תל אביב במשך שנה, עד שהתגייסה לצבא.
עבדה בחברת התעופה TWA עד אשר פגשה את הבמאי ההונגרי הגדול גזה פרטוש, שעלה ארצה מאנגליה והחל לביים וללמד תיאטרון בארץ.
בעקבות המפגש אתו שבה אל ייעודה, התיאטרון.
חיות עבדה במשך 13 שנים עם פרטוש, כשחקנית וכעוזרת במאי בתיאטרון דובר אנגלית שפרטוש יסד כאן.
בשנים אלה שיחקה ב"אי העיזים" מאת אוגו בטי, "פאטיו" מאת ג'.
הייפנר, עיבודים לסיפורים קצרים של אנטון צ'כוב: "אולינקה", "900 רובל", ו"הדב" מאת צ'כוב, הצגת בכורה מאת ג'ון קרומוול, מונודרמה "ינטל" מאת יצחק בשביס-זינגר.
ב-1993 הופיעה עם ההצגה HAPPY DAYS מאת סמואל בקט בבימויו של פרטוש בפסטיבל אדינבורו וההצגה זכתה לביקורות נלהבות.
במהלך שנים אלה אף הקימה תיאטרון סיפור לילדים בשם "עולם האגדות", שם תפקדה כמפיקה, מעבדת, במאית ושחקנית.
התיאטרון פעל ברחבי הארץ בחסות "אמנות לעם".
בעת ההיא החלה לשחק בסדרות וסרטים.
תפקידה הראשון בסדרת הטלוויזיה "כסף קטלני" שם גילמה את דמותה של גאולה רוטנברג, לצידם של רפי תבור, סנדי בר וגלית גיאת.
לאחר שפרטוש חזר להונגריה, חיות שבה ללימודים באוניברסיטת תל אביב שם סיימה בהצטיינות לימודי MFA בבימוי.
במסגרת לימודיה עיבדה וביימה את ההצגה "המעגל" מאת ארתור שניצלר, שזכתה בפרס ראשון בפסטיבל "סמולבמה", בהמשך ביימה את "הסנדלרית המופלאה" מאת גרסיה לורקה, ואת "חפות" מאת דאה לוהר, שהמשיכה לרוץ כהצגה אורחת בתיאטרון גשר.
ב-2014 זכתה בפרס עידוד היצירה ע"ש אהוד מנור בתחום המשחק.
בעקבות חשיפתה למחזאות אוסטרו/גרמנית, המשיכה לתרגם ולעבד מחזות גרמניים ואוסטרים, יחד עם הדרמטורגית סוזנה שטרן ובהמשך ביימה את ההצגה "אמונה אהבה תקוה" מאת אדן פון הורבאט בתיאטרון תמונע.
לאחר מכן, הצטרפה לאנסמבל תיאטרון תמונע, שם עבדה עם הבמאית והכוריאוגרפית מייסדת תמונע נאוה צוקרמן, שהשפיעה רבות על עבודתה.
היא ממשיכה בשיתוף הפעולה עם צוקרמן, והשתתפה כשחקנית בפרויקט "מחזות כיס", פרי עטה ובימויה של צוקרמן במהלך תקופת הקורונה.
בתקופת הסגר הראשון אף תרגמה והשתתפה בסרט ביתי קצר, בבימויו של שי יצהר, "פומזל וגבלס", שצולם לרגל יום השואה, עיבוד לראיון יחיד שנתנה ברונהילדה פומזל, מזכירתו של יוזף גבלס ב-2016.
בשנים האחרונות עבדה כלקטורית בתיאטרון החאן, והחלה ללמד במכללת אמונה בירושלים, שם ביימה את המחזה "שנים עשר המושבעים" שעיבדה לנשים, ואף הנחתה את ההצגה "תהיי שמנה עם עצמך" של בוגרות המכללה שיצאה מתחומי המכללה כהצגה מסחרית.
בשנת 2018 השתתפה בסדרת ה-BBC היוקרתית "המתופפת הקטנה", שם שיחקה בתפקיד פרופ' מינקל.
בימים אלה עולה ההצגה "ימים מאושרים" מאת בקט, אותה תרגמה לעברית, ביימה ואף משחקת בה, בתיאטרון תמונע.
כיום היא עובדת על מחזה גרמני חדש, מונודרמה, שבה תשחק בעתיד הקרוב.
בן זוגה של חיות הוא עו"ד אבי שץ.
THE REVOLUTIONARY II – במאי: רוברט מרקרלי – בתפקיד קלאודיה פרוקולה אשתו של פונטיוס פילטוס – 1996
"הכל מתחיל בים" – במאי איתן גרין – בתפקיד סימה – 2008
"עץ לימון" – במאי ערן ריקליס – בתפקיד השופטת לבנת – 2008
"כסף קטלני" עונות 1–2 – במאי ערן ריקליס בתפקיד גאולה רוטנברג (1996–1997)
"בנות בראון" – במאית עירית לינור – בתפקיד השופטת 2002
"עד החתונה" – במאים דפנה לוין ועודד לוטן – בתפקיד נירה – 2008
"החברים של נאור" – במאי נאור ציון – בתפקיד האסטרולוגית – 2009
"משפחה טובה" – במאי אלון זינגמן – בתפקיד עידית – 2014
המתופפת הקטנה – BBC – במאי פארק צ'אן-ווק – בתפקיד פרופ' מינקל – 2017
"הפקידה" – במאי יותם גנדלמן – בתפקיד השופטת עדנה קפלן – 2020
"אי העיזים" מאת אוגו בטי – בימוי גזה פרטוש – בתפקיד סילביה – THY81 – 1986
"OPENING NIGHT" מאת ג'ון קרומוול – בימוי גזה פרטוש – בתפקיד פאני אליס THY81 – 1989–1990
"ינטל" – עיבוד לספרו של י.
"של מי החיים האלה" מאת בריאן קלארק – בימוי דפנה זילבר – הבימה 2012
"המלט משין" מאת היינר מולר – בימוי נאוה צוקרמן – תמונע – 2015–2018
"ימים מאושרים" מאת סמואל בקט – בימוי ריקי חיות – תמונע – 2017-
אני מדברת" בהשראת סיפורה של ברונהילדה פומזל מזכירתו של יוזף גבלס.
בימוי נאוה צוקרמן – תמונע – 2022-
"אנטיגונה" בתפקיד יוקסטה – מבוסס על הטרילוגיה "אדיפוס המלך", "אדיפוס בקולון" ו"אנטיגונה" מאת סופוקלס – עיבוד כתיבה ובימוי נאוה צוקרמן – תמונע – 2022-
"עולם האגדות" מבחר אגדות עם מרחבי תבל – תיאטרון סיפור – 1990–1998
"חפות" מאת דיאה לוהר – הצגה אורחת בתיאטרון גשר – 2012–2013
"אמונה אהבה תקוה" מאת אדן פון הורבאט – תיאטרון תמונע – 2014–2017
"ימים מאושרים" מאת סמואל בקט – תיאטרון תמונע – 2017
"אתה לא אבא" מאת ובביצוע – נדב בושם.
"הוועדה" מאת נדב בושם – בימוי נדב בושם וריקי חיות.
זוכת פרס הבימוי בפסטיבל הקומדיה ע"ש אפרים קישון.
ריצ'רד אלן "ריקי" קאסו ג'וניור (29 במרץ 1967 - 7 ביולי 1984), שנודע גם בכינוי "מלך האסיד", היה רוצח אמריקאי שרצח את גארי לאורס בן ה-17, ב-19 ביוני 1984. הרצח בוצע בנורת' פורת, ניו יורק.
ריקי קאסו היה בנם של מורה להיסטוריה ומאמן פוטבול.
בגיל ההתבגרות, הוא נזרק מהבית מספר פעמים, ונאלץ לישון ברחוב, במכוניות, במוסכים, ביער, ובבתים של חבריו.
הוא נהג לצרוך סמים, בעיקר קנאביס, חשיש, LSD, ו-PCP.
קאסו התעניין בתורת הנסתר, ולכאורה אף לקח חלק במספר טקסים בעלי אופי מאגי.
חבריו סיפרו שהוא התעניין בתנ"ך השטני.
לפחות במקרה אחד, הוריו אשפזו אותו בבית חולים פסיכיאטרי.
הסכסוך בין לאורס לקאסו החל כשלאורס גנב עשר חבילות של הסם PCP מהבגדים של קאסו, לאחר שקאסו איבד את ההכרה במסיבה.
קאסו התעמת עם לאורס מיד לאחר מכן, מה שגרם ללאורס להשיב חמש מתוך עשרת החבילות, ובנוסף להבטיח שהוא ישלם לקאסו 50 דולר עבור חמש החבילות האחרות שכבר בוזבזו.
לפי עדויות, קאסו הכה את לאורס בארבע מקרים שונים.
בליל הרצח, קאסו הזמין את לאורס לצרוך סמים איתו, עם ג'ימי טוריאנו, ועם אלברט קווינונס.
הם נכנסו ליער, שם הם צרכו מספר מנות של סם פסיכדלי, ככל הנראה LSD, ובנוסף צרכו PCP.
לאחר מכן, הם הדליקו מדורה.
במהלך הלילה, התפתחה אלימות ביניהם.
קאסו הכה את לאורס בצווארו, ודקר אותו בחזה.
קאסו המשיך לתקוף את לאורס, ודקר אותו עשרות פעמים, וככל הנראה גם עקר את עיניו.
לאחר הרצח, קאסו וטוריאנו כיסו את גופתו של לאורס בעלים וענפים, והשאירו אותה ביער.
לאחר הרצח, קאסו החל להתרבר בפני חבריו על כך שהוא רצח את לאורס, ואף הראה לכמה בני נוער את הגופה.
ב-1 ביולי, אדם אנונימי דיווח למשטרה על הרצח.
ב-4 ביולי, מצאה המשטרה את גופתו של גארי לאורס.
קאסו וטוריאנו נעצר ביום שלאחר מכן.
ב-7 ביולי, ריקי קאסו התאבד בתלייה בתא המעצר.
ב-1991, גם אביו של ריקי התאבד.
ריצ'רד פורטר דילון ג'וניור הוא יוטיובר וזמר אמריקאי.
דילון נולד בצפון קרוליינה, ארצות הברית.
בגיל שנה הוא עבר עם משפחתו לטסקומביה, אלבמה.
יש לו שתי אחיות גדולות, טארה ולקסי.
בשנות התיכון למד דילון בבית הספר הובר שבאלבמה, שם השתתף בלהקה.
לאחר מכן הלך דילון לאוניברסיטת אברן כדי ללמוד קולנוע, אך פרש לאחר שלוש שנים.
בשנת 2009 דילון החל להיות פעיל ביוטיוב, והעלה את הסרטון הראשון לערוץ שלו, PICKLEandBANANA.
דילון זכה לחשיפה בין היתר בעקבות חברותו בקבוצה Our2ndLife ביוטיוב, שכללה בנוסף את היוטיוברים קונור פרנטה, ג'יי סי קיילן, קיאן לאולי, טרווי מורן וסם פוטורף ויצאה להופיע ברחבי העולם, עד התפרקותה בדצמבר 2014. בנוסף הוא שיתף פעולה עם חברת הבידור Fullscreen ולקח חלק בפסטיבל שלהם, InTour.
דילון מעלה לערוץ היוטיוב שלו שירים מקוריים וגרסאות כיסוי שלו לשירים, וכן וידאו קליפים.
בשנת 2014, יצא לאור סינגל הבכורה של דילון, "Ordinary".
ב-26 בינואר 2015 יצא לאור אלבום הבכורה שלו, RPD.
ביולי 2015 יצא לאור הסינגל השני של דילון, "Beat".
בריאיון שערך עם המגזין האמריקאי פיפל במהלך כנס VidCon, רמז דילון כי הוא עתיד להוציא שיר אישי בשם "Gold", שיהיה חלק מהמיני-אלבום השני שלו.
דילון הזכיר במספר ראיונות כי הוא קיבל השראה רבה בקריירה המוזיקלית שלו מהאישיות האמריקאית דמי לובאטו.
הוא ביצע גרסאות כיסוי לכמה משיריה בערוץ היוטיוב שלו, וחלק מהן יצאו לאור לשירות המוזיקה אייטונס.
ב-1 בדצמבר 2015, דילון הודיע על אלבום הבכורה שלו, Gold, שיצא לאור כחודש לאחר מכן, ב-15 בינואר 2016. לפני יציאת האלבום, ב-28 בדצמבר, יצא לאור הסינגל המוביל שלו, "Steal the Show", בהשתתפות טרווי מורן.
באלבום השתתפו הראפר האמריקאי סנופ דוג והיוטיוברים טרווי מורן ושלבי וואדל.
בספטמבר 2016, דילון פרסם סרטון בשם "My Sexuality", ובו אמר כי "אם הייתי מגדיר את עצמי, הייתי הכי קרוב להיות א-מיני".
בסרטון שהעלה בפברואר 2019, בשם "My Coming Out Video Was a Lie", הוא הסתייג מאמירותיו קודם לכן בעניין הא-מיניות, ואמר כי הוא לחלוטין לא מזדהה עם אותו סרטון מ-2016, וכי "בינתיים אין לי הגדרה ברורה עבורי, אני מגלה את עצמי, ולא מגדיר את עצמי כא-מיני".
בפברואר 2020, דילון יצא מהארון כהומוסקסואל.
שםפרטי האלבוםמיקומי שיאUS IndieGold יצא לאור: 15 בינואר 2016
חברת תקליטים: EGR מיוזיק גרופ
שםפרטי האלבוםמיקומי שיאUSUS DigitalUS IndieRPD יצא לאור: 26 בינואר 2015
שםשנהמיקומי שיאאלבוםUS Pop Digital"Ordinary"201429לא מתוך אלבום"Nobody"47"Ignite"2015—RPD"Beat"48לא מתוך אלבום"Steal the Show"—Gold"Problematic"—"—" מציין סינגל שלא נכנס למצעדים או לא הופץ באזור זה.
שנהסדרה/סרטתפקידהערות2013The Soup Investigatesעצמועונה 1, פרק 4AwesomenessTVעצמו2014זאב צעירעצמותפקיד אורח, כחלק מהקבוצה Our2ndLife;פרק: "More Bad than Good"
ריקי ריקי הוא סרט קומדיה ישראלי משנת 2004 בבימויו של איתן ענר, עם דלית קהן, נירו לוי וטל פרידמן בתפקידים הראשיים.
הסרט היה מועמד לשני פרסים בטקס פרסי אופיר לשנת 2004 - פרס אופיר לעיצוב התלבושות הטוב ביותר (רקפת בהיר) ופרס אופיר למוזיקה המקורית הטובה ביותר (אלון אולארצ'יק).
ריקי (דלית קהן) היא סטודנטית לעיצוב.
היא מתכוננת לחתונתה עם אשר (נירו לוי) ומתלבטת איזו שמלה ללבוש.
אשר הוא מנחה תוכנית בערוץ הקהילתי בטלוויזיה ביחד עם נעמי המכונית "הדבורה" (עמנואל הורי).
הוא מתוודה בפני ריקי כי בגד בה פעם אחת בלבד עם נעמי.
ריקי ההמומה מגרשת אותו מביתה ונוסעת עם אחותה שרון לירושלים להציג את עבודת הגמר שלה בעיצוב - אסלה מתנפחת.
המורה שלה לעיצוב הוא מקס (טל פרידמן) והוא מעתיר שבחים על עבודתה.
הוא מסיע אותה לתל אביב ומנסה להתחיל אתה.
ריקי מקבלת אתו בתחילה בקרירות אך אחר כך מסכימה לחיזוריו כדי לעורר את קנאתו של אשר.
אחותה שרון (מיכל קהן) היא זמרת של להקת רוק של ארבע נגנים שאוהבים לנגן ולעשן ג'וינטים וריקי מסכימה לאכסן אותה בדירתה לאחר שנזרקו מדירות קודמות.
ריקי ושרון הן אחיות יתומות לאחר שהוריהן נספו בשריפה.
ריקי מקבלת טיפול פסיכולוגי אצל הפסיכולוגית בתיה (גילה אלמגור) אבל עם הזמן היא מבינה שבתיה זקוקה אף היא לטיפול וסובלת מבדידות.
היא מחליטה להפסיק את הטיפול ובתיה פורצת בבכי.
ריקי לוקחת אותה לשתות בבר ושם מנסה בליין מבוגר בשם אברם (לני רביץ) להתחיל אתה אבל בתיה מסרבת.
ריקי מבקרת את אשר, מוצאת את נעמי במיטתו ונמלטת משם.
אשר רודף אחריה ומסתבך בקטטה עם עבריינים ונפצע קשה.
ריקי מבקרת אותו בבית החולים אך מחליטה לחזור אחר כך למקס.
פרודתו של מקס, אליזבת (חנה חגין) מגיעה לדירת ורוצה לחזור אליו אבל מקס דורש גט.
בינתיים מגיעה ריקי עם המזוודות, רואה את מקס ואליזבת וחוזרת מיד לביתה.
היא מחליטה להתחתן עם אשר שבינתיים השתקם.
הם עומדים בחתונה מתחת לחופה אך כשאשר מתכונן לדרוך על הכוס היא חוטפת אותה, רצה ברחובות תל אביב בשמלת כלה עד שמגיעה לגשר הירקון שם היא משליכה אותה, נפגשת שם לפתע עם מקס והקשר ביניהם מתחדש.
שם השחקן/יתשם הדמותהערותדלית קהןריקיסטודנטית לעיצובנירו לויאשרמנחה בערוץ קהילתיטל פרידמןמקסמרצה לעיצובמיכל קהןשרוןזמרת רוקגילה אלמגורבתיהפסיכולוגיתלני רביץאברהםבליין בברחנה חגיןאליזבתפרודתו של מקסעמנואל הורינעמי (הדבורה)שחקנית בערוץ קניות
רישו ג'רון-פליקס פאק הוא כדורסלן אמריקאי המשחק בעמדת הקלע בהפועל באר שבע-דימונה.
פק החל לשחק באופן מקצועני באת'ה אנגומיס מליגת העל הקפריסאית.
בעונת 2017/2018 שיחק באמטקס זורנוצה מהליגה הספרדית הרביעית, בה העמיד ממוצעים של 20.4 נקודות, 2.8 ריבאונדים ו-2.3 אסיסטים למשחק.
לאחר מכן עבר למנורקה מהליגה הספרדית השלישית, וממנה המשיך לקוריהאיט הפינית ולווינה מליגת העל האוסטרית.
ב-28 בדצמבר 2020 קלע 55 נקודות בניצחון קבוצתו בהארכה 104–101 על טרייסקירכן ליונס, וקבע את שיא הנקודות למשחק בודד בהיסטוריית הליגה.
ב-10 באוגוסט 2021 חתם בהפועל עפולה מהליגה הלאומית, והעמיד ממוצעים של 22.3 נקודות, 3.7 ריבאונדים, 2.7 אסיסטים ו-1.3 חטיפות ב-32 דקות למשחק בשלושה משחקים בהם שיחק.
ב-22 בפברואר 2022 חתם בהפועל מגדל העמק-יזרעאל, גם היא מהליגה הלאומית, וב-14 משחקים העמיד ממוצעים של 24.4 נקודות, 5.2 ריבאונדים, 4.5 אסיסטים ו-1.6 חטיפות ב-34 דקות למשחק, וסיים כמלך הסלים של הליגה הלאומית.
ב-19 בספטמבר 2022 חתם בהפועל באר שבע דימונה מליגת העל.
אריקה "ריקי" לינדהום היא שחקנית, קומיקאית ומוזיקאית אמריקאית.
בטלוויזיה לינדהום עשתה את הופעת הבכורה שלה בשנת 2002 עם תפקידים קטנים בסדרות הטלוויזיה טיטוס ובאפי ציידת הערפדים, היא שיחקה בתפקידי אורח בסדרות: "בנות גילמור", "המפץ הגדול" וכן "Enlightened".
היא יצרה וכיכבה בסיטקום מתקופת קומדי סנטרל "Another Period" עם נטשה לגרו.
היא דיבבה את התפקיד של קימברלי האריס בסדרת הסיטקום המצוירת של פוקס, "Duncanville".
בקולנוע לינדהום עשתה את הופעת הבכורה שלה ב-2004 בסרט העלילתי "מיליון דולר בייבי" בתור מרדל פיצג'רלד, והמשיכה לככב בסרטים נוספים.
לינדהום היא מוזיקאית אשר הקימה בשנת 2007, את "Garfunkel and Oates" עם השחקנית קייט מיקוצ'י.
הצמד כיכב, הפיק וכתב סדרת טלוויזיה בעלת שם ב-"IFC", ששודרה במשך עונה אחת ב-2014. הספיישל הקומדיה שלהם ב-"Vimeo" משנת 2016, "Garfunkel" ו-"Oates: Trying to Be Special", היה מועמד לפרס אמי בפריים טיים עבור מוזיקה מקורית יוצאת דופן ומילים.
נכון ל-2022, מככבת בתור ד"ר ולרי קינבוט בסדרת האימה הקומית של נטפליקס "ונסדיי".
אריקה לינדהום נולדה ב-5 במרץ 1979 ב-קודרספורט, פנסילבניה, וגדלה בפורטוויל, ניו יורק, ארצות הברית.
לינדהום סיימה את לימודיה בבית הספר התיכון פורטוויל ב-1997. היא התמחתה בתקשורת וקולנוע באוניברסיטת סירקיוז, שם סיימה את לימודיה ב-2000.
בשנת 1997 זכתה לינדהום בפרס הראשון בתחרות החיבורים של JFK Profiles in Courage שהוענקה על ידי ספריית ג'ון פ.
הנושא של לינדהום היה נציגת ארצות הברית קרולין מקארתי (D-NY), שהזעם שלה על רצח בעלה וחמישה אחרים על ידי חמוש ברכבת בלונג איילנד אילץ אותה לערער ולזכות במושב של חבר הקונגרס שלה, שהצביע בעד לבטל את האיסור הפדרלי על נשק.
לינדהום התחילה את קריירת המשחק שלה בשנת 2002 עם תפקידים קטנים בסיטקום טיטוס ובפרק אחד של העונה השביעית של סדרת הטלוויזיה "באפי קוטלת הערפדים".
בשנת 2003, לינדהום הצטרפה לקבוצת תיאטרון בשם "כנופיית השחקנים" והופיעה בהצגה "Embedded".
היא הייתה אחת מארבעה שחקנים מהמחזה שלוהקו לסרט "מיליון דולר בייבי" משנת 2004, בו גילמה את מרדל פיצג'רלד, שהיא אחותה של מגי, הדמות הראשית בסרט.
לינדהום הופיעה לזמן קצר כסטודנטית חסרת שם בפרק בעונה שלישית של סדרת הטלוויזיה "בנות גילמור" בשנת 2002, מאוחר יותר הופיעה כג'ולייט בעונות החמישית והשישית של התוכנית.
היא הופיעה גם בסרט הטכנו-אימה "Pulse" משנת 2006 ובסרט דרמת הפשע "Changeling" משנת 2008.
היא התארחה בסדרת הטלוויזיה "המפץ הגדול" בעונות השנייה והעשירית בתור רמונה נוביצקי, סטודנטית לתואר שני האובססיבית לגבי שלדון קופר.
היא כיכבה כאורחת בסדרת הטלוויזיה "החיים על פי נד" בתור ג'נין, ובשנת 2008 הייתה לה תפקיד קטן כקורבן הרצח ונסה הולדן בסדרה "מחשבות פליליות".
ב-2009 היא שיחקה בסרט "הבית האחרון משמאל", גרסה מחודשת לסרט האימה מ-1972 באותו שם, בתור סיידי.
בשנת 2011, לינדהום הופיעה לצד הת'ר מוריס, סופיה ורגרה ואשלי לנדזיון ב"Nuthin' But a Glee Thang", פרודיה Funny or Die בנושא Glee על השיר "Nuthin' but a 'G' Thang" של ד"ר דרה"
מ-2010 עד 2013, לינדהום הנחה את הפודקאסט "Nerdist Making It" עם ריקי לינדהום, שבו לינדהום ראיינה אנשים בתעשיית הבידור על עלייתם לתהילה.
מ-2011 עד 2013, היא כיכבה בתור הארפר בסדרת הטלוויזיה "נאורים" של HBO.
לינדהום גילמה גרסה נשית של קונרייד, אחת מחסידיו של דון ג'ון, בסרטו של ג'וס ווידון "מהומה רבה על לא דבר", עיבוד משנת 2012 למחזה של ויליאם שייקספיר באותו שם, והופיע בסרט הקומדיה Fun Size משנת 2012.
בשנת 2013, לינדהום שיחקה בסרט האימה-קומדיה "Hell Baby" בתור מרג'ורי, אחותו הוויקאנית של הגיבורה, תפקיד שעבורו היא עשתה סצנת עירום חזיתית מלאה שמשכה תשומת לב בגלל אורכה יוצא הדופן.
בשנת 2015, לינדהום ונטשה לגרו יצרו את הסדרה קומדי סנטרל תקופה אחרת, בה הם גם כיכבו יחד.
התוכנית, המתמקדת במשפחת בלקורט, משפחת אצולה בדיונית המתגוררת בניופורט, רוד איילנד בתחילת המאה ה-20.
היא הופיעה בתפקיד חוזר בסדרת הטלוויזיה "החבובות" ב-2015 בתור בקי, חברתו האנושית של פוזי.
כמו כן ב-2015, היא הופיעה בפרק בעונה השנייה של Fresh Off the Boat, ובפרק בעונה השלישית של "ברוקלין תשע-תשע".
לינדהום דיבבה את Poison Ivy בסרט האנימציה The Lego Batman Movie משנת 2017.
בשנת 2018, לינדהום כיכבה בתפקיד שיינה, מכורה לסמים מחלימה, בפרק של סדרת הטלוויזיה הקומית-דרמה Kidding.
באוקטובר 2019, היא הופיעה בסרט התיעודי הקצר של SoulPancake, Laughing Matters.
בחודש שלאחר מכן, היא הופיעה כחלק מצוות ההרכב של סרט המסתורין רצח כתוב היטב שבו גילמה את דונה תרומבי.
לינדהום החלה לככב בסדרת הסיטקום המצוירת של פוקס Duncanville בפברואר 2020, כשהיא מדובבת את הדמות קימברלי האריס, אחותו בת ה-12 של הגיבור, דאנקן האריס.
באוקטובר 2020, היא שיחקה בסרט המתח הקומי "זאב שלג חלול", בבימויו של ג'ים קאמינגס, בתור הקצינה ג'ולי רובסון.
החל משנת 2022, היא מככבת בסדרת האימה הקומית של נטפליקס "ונסדיי" בתור ד"ר ולרי קינבוט, הפסיכיאטרית של ונסדיי אדמס ושל שאר בני נוער מהעירה ג'ריקו.
לינדהום הופיעה כגרפונקל בצמד גרפונקל ואוטס עם חברתה ועמיתתה הפזמונאית קייט מיקוצ'י קייט מיקוצ'י ב-2009.
לינדהום לא נשואה, יש לה בן אחד, שנולד במרץ 2022. בעבר הייתה במערכת יחסים עם הבמאי ברט סיימון ועם השחקן ניק קושה, היא ציינה כי הייתה במספר מערכות יחסים עם גברים אבל אף אחד מהם הוא לא אבי בנה.
הפוסט-סטנדרט כלל את לינדהום ברשימת 101 הבוגרים המפורסמים ביותר של אוניברסיטת סירקיוז.
שנהסרטתפקידהערות2001Backseat Detourקייטיסרט קצר2004נישואים פתוחים (אנ')ילדה מנשקת את אדללא קרדיטמיליון דולר בייבימרדל פיצג'רלד2005All InמרשהEmbeddedגונדולה / עיתונאיBerkeley ילדה נלחמת2006Pulseג'אנל2008Wednesday Againקרליההחלפהאחות בחינההחברה של החבר הכי טוב שלי הילרי2009הבית האחרון משמאלסיידיבוקר כחול בהירניקולSay Hello to Stan Talmadgeפולי טלמדג'2011A Good Funeralפולי2012מהומה רבה על לא דבר קונרדאיפה אלברט?
(אנ')דניס / גלקסי סקאוט2013Hell Babyמרג'ורי2014Search Partyזמר בחתונות2015בובספוג מכנס מרובע - הסרטארטיקקוֹל2016Nerdlandלינדהקול2017סרט לגו באטמןפויזן אייבי2018מתחת לאגם הכסףשחקנית2019רצח כתוב היטבדונה טרומבי2020הזאב של סנו הולוג'וליה רובסון2021רינו 911!צ'ק-אין לשייט QAnon2023משעול הסוכריותסוז2024Afraid מוד2025Queens of the DeadליזיThe Napa Boysמוניקההיד שמנענעת את העריסה בת'אני
My Dad Saysלורה גריפיןבפרק: "Who's Your Daddy?"טרהדייזיבפרק: "Dr.
שנהיצירהתפקידהערות2007–2009Girltrash!לואן "צרות" דובואה8 פרקים2010Tea Party Macabreעצמה5 פרקים2013Jon Davis Gets a Sex Robotליילה דייוויס4 פרקים2016–2017Con Manג'נט קרני2021ג'ורג' הריסון – "My Sweet Lord"סוכנת גיבוי
ריקי טולמן הוא קולנוען, תסריטאי ומפיק דרום אפריקאי, המתגורר בקנדה.
טולמן נולד ביוהנסבורג, דרום אפריקה וגדל באזור סנדטון לפני שהיגר עם משפחתו לטורונטו, קנדה.
בשנת 2016 כתב וביים את הסרט "Enfant Terrible", שזכה לציון של 7.5 מתוך 10, באתר IMDb.
בשנת 2018 הפיק את הסרט "ג'ונתן", בבימוי ביל אוליבר, כתיבה של פיטר ניקוביץ, ביל אוליבר וגרגורי דייוויס, והפקה של רנדי מאניס וטולמן עצמו.
הסרט הוצג בבכורה עולמית בפסטיבל הסרטים טרייבקה בניו יורק.
הסרט עוסק ביונתן, צעיר עם מצב מוזר שרק אחיו מבין.
אבל כשהוא מתחיל להשתוקק לחיים אחרים, הקשר הייחודי שלהם נבחן יותר ויותר בדרמת מדע בדיוני מפותלת.
בסרט מככבים אנסל אלגורט, סוקי ווטרהאוס ופטרישיה קלרקסון.
בשנת 2019 כתב וביים את סרט הביכורים העלילתי שלו, "Run this town", שזכה לביקורות נמוכות של 4.4 מתוך 10 ב-IMDb.
הסרט הוקרן בבכורה בפסטיבל הסרטים South by Southwest.
עלילת הסרט סובבת סביב עוזר פוליטי המנסה לעצור את הבוס החצוף והבוטה שלו כשחוקר צעיר בעיתון מקבל הודעה על שערורייה שעלולה לגרום או לשבור את הקריירה של שניהם.
שחקנים: בן פלאט, נינה דוברב, מנה מסעוד, דמיאן לואיס, ג'ניפר אהלה וסקוט ספידמן (בכורה עולמית בפסטיבל הסרטים).
הסרט השתתף גם בפסטיבל הסרטים Fin Atlantic film festival.
הסרט נרכש על ידי Oscilloscope ושוחרר יחד עם טוויטר ב-6 במרץ 2020.
רוג'ר איברט כתב על הסרט: "אני חושב שטולמן התכוון להפוך את הסיפור שלו לחיבור יותר תמציתי ואלגנטי על חווית המילניום.
בסופו של דבר, ההשפעה הייתה שפרויקט שאפתני פשוט נעשה קטן יותר".
קנת טוראן מעיתון לוס אנג'לס טיימס, כתב על הסרט: "חכם, שאפתני ומרשים, 'Run This Town' הוא הסוג הטוב ביותר של בכורה בבימוי עלילתי, סרט שמשעשע וגורם לך לצפות למה שיבוא אחר כך".
הסרט זכה בשלוש מועמדויות לפרס המסך הקנדי וב-8 מועמדויות בפרס גילדת הבמאים הקנדית – DGC.
ריקי הראל היא שדרנית וקריינית חדשות ישראלית, שעבדה בקול-ישראל בשנים 1983–2024.
הראל נולדה ב-1954 לשושנה ויוסף חיימוב.
גדלה והתחנכה ב-תל אביב, אביה הרב יוסף חיימוב היה דמות ידועה בעדה הבוכרית, דרשן, חזן וסופר סת"ם.
הוא עמד בראש בית הכנסת "היכל שמחה" שהקימה משפחת חיימוב ברחוב תל חי 6 בתל אביב על שמו ולזכרו של ראש המשפחה, הרב שמחה חיימוב.
הראל למדה בבית ספר הדתי חרדי "בית יעקב".
את שירותה הצבאי עשתה בבסיס מטכ"ל בתל אביב.
היא בוגרת תואר ראשון בלימודי פילוסופיה ותיאטרון באוניברסיטת תל אביב.
ב-1983 התקבלה הראל לקורס קריינים של רשות השידור, ולאחר שסיימה את הקורס החלה לשדר תוכניות במגוון רשתות: רשת א', רשת ב', רשת ג', 88FM, קול המוסיקה וברשת מורשת.
ברשת א' הגישה וערכה תוכניות מלל מגוונות, ובהן "בריאות ברשת א" ו"הכל צפוי", בקול המוסיקה הגישה תוכניות שונות של מוזיקה קלאסית, ברשת ג' הגישה תוכניות של שירים עבריים ובהן "לי ולך שיר וברכה" וב- 88FM, הגישה בכל ערב תוכניות ג'אז.
בכל מוצאי שבת הגישה תוכנית פופ ב-88FM.
ב-2014 החלה הראל לקריין מהדורות חדשות.
ב-2017 עם סגירת רשות השידור והקמת תאגיד "כאן" התקבלה למחלקת החדשות בתאגיד "כאן" והמשיכה לקריין חדשות ברדיו.
בינואר 2024 לאחר למעלה מ-40 שנים בשידור הציבורי פרשה לגמלאות מ"כאן ב".
נשואה לגבי הראל (טטרקה) ולהם שתי בנות ובן.
אליעזר יהודה (ריקי) רוטנר הוא איש עסקים ונדבן יהודי אמריקאי.
נולד בשיקגו לנפתלי מיכאל ולשרה אנשי חינוך מהקהילה היהודית בשיקגו.
רוטנר הוא גם הבעלים של הבנק האמריקאי Brickyard Bank, ושל בתי אבות בישראל, בניהים היו בית האלה ובית טובי העיר בירושלים.
פרויקט נוסף הוא "אחוזת רוטנר" בקריית מלאכי במסגרתו נבנו אלפי יחידות דיור וכמעט הכפילו את מספר תושבי העיר, לקראת סיום הפרויקט עזב רוטנר את המיזם בשל שחיתויות שאיתר.
ב-2010 רכש רוטנר את מתחם שנלר בירושלים, ובנה מתחם יוקרה בעיקר לציבור החרדי.
רוטנר הוא מהתורמים הראשיים של חב"ד בשיקגו, הקים בית כנסת על שם אביו בביתר עילית.
ב-2015 רכש יחד עם אשתו גייל בית בעיצובו של האדריכל פרנק לויד רייט, ולאחר עבודות שחזור תרמו הזוג את הבית לפדרציה היהודית בשיקגו.
בגיל 23 התחתן עם חברתו ללימודים וממנה יש לו מספר ילדים בהמשך חייהם התגרשו.
ב-1986 נישא לגייל לבית ריצ'מן, נפטרה ב-26 באוקטובר 2021. באוגוסט 2024 התארס בספטמבר באותה שנה התחתן.
ריקרדו ולה הוא מוזיקאי ופזמונאי אמריקאי שהיה הקלידן של להקת סלינה ולוס דינוס בין השנים 1984 ל-1995.
ולה כתב או היה שותף לכתיבת השירים הבאים שדרוגו במצעדי הבילבורד ומצעדים נוספים ברחבי העולם.
ריקי (רבקה) בצרי (נולדה ב-18 באוגוסט 1953, ז' באלול ה'תשי"ג) היא פעילה חברתית ישראלית, מייסדת עמותת S.O.S חיות ומכהנת כיו"ר העמותה.
בצרי פועלת בהתנדבות לקידום רווחת בעלי חיים, חינוך לחמלה, ולשיפור המדיניות הציבורית בנוגע לבעלי חיים בישראל.
נולדה ביפו לז'ק ולארנה מזרחי, ילידי בולגריה.
למדה בבית הספר היסודי "יונה הנביא" ביפו ובתיכון סמינר לוינסקי בתל אביב.
לאחר שירותה הצבאי בחיל האוויר, השלימה תואר ראשון בספרות, במדעי החינוך וייעוץ חינוכי באוניברסיטת תל אביב ותואר שני בייעוץ חינוכי באוניברסיטה העברית בירושלים.
בצרי הייתה יועצת חינוכית, ראש צוות הדרכה, חברה בפורומים מקצועיים, שותפה לפיתוח תוכניות חינוכיות למניעת אלימות בבתי ספר, וכיהנה כיועצת בכירה שפיקחה על יועצים חינוכיים במשרד החינוך (שפ"י מחוז תל אביב).
פעילותה בנושאי זכויות ורווחת בע"ח
בשנת 1978, ייסדה את עמותת אס.
חיות, במטרה לשנות את מצב בעלי החיים בישראל.
בצרי ממשיכה לכהן כיו"ר העמותה, מנהלת את מערך ההצלה של כלבים וחתולים, מקדמת פעילות להצלת בעלי חיים, חינוך הציבור, והפחתת ההמתה בהסגרים רשותיים, בהתנדבות מלאה.
במקביל, בהיותה יועצת חינוכית, שילבה תכנים ותוכניות לימודים בנושא בעלי חיים במערכת החינוך הפורמלי והבלתי פורמלי.
בצרי הייתה ממובילות שינוי היחס לבעלי חיים במסגרות החינוכיות.
היא הקימה וניהלה במשרד החינוך את "היחידה לחינוך באמצעות בעלי חיים", והייתה ואחראית על נושא בעלי חיים במשרד החינוך.
בהיותה מדריכה ורכזת בנושא מניעת אלימות בבתי הספר מטעם משרד החינוך, פעלה לחינוך לחמלה ולאמפתיה כלפי בעלי חיים, כאמצעי שתורם למניעת אלימות כלפי בע"ח ובני אדם כאחד ולפיתוח כישורי חיים ואקלים חברתי מיטבי.
בצרי כתבה מספר תוכניות חינוכיות לבתי הספר ביניהן "אלימות ילדים כלפי בעלי חיים", "הרוח החיה שבחבורה" ועוד.
בתפקידה כמפקחת על יועצים חינוכיים ואחראית על מדריכים בתחום בעלי חיים המשיכה לקדם את נושא היחס לבעלי חיים, שילבה תוכניות שהופעלו במוסדות חינוך בכל הארץ, הובילה והייתה שותפה לכתיבת חוזר מנכ"ל בנושא "בעלי חיים במוסדות חינוך".
במקביל, הקימה בצרי בעמותת S.O.S חיות את יחידת החינוך, המעבירה תוכניות לימודים במסגרות חינוך שונות.
במהלך השנים, נחשפו אלפי תלמידים במגזר היהודי והערבי לאהבת בעלי חיים, לקבלת השונה והחלש, ולנשיאה באחריות.
התוכנית ממשיכה להתקיים כבר מעל ל-30 שנים.
מתוך אמונה בחינוך מגיל צעיר, בצרי בנתה מערך קליטה להתנדבות ילדים בימי האימוץ של עמותת S.O.S חיות.
במהלכם מגיעים מתנדבים צעירים - ילדים (מגיל 8 שנים), קבוצות ילדים ובני נוער במסגרת מעורבות חברתית.
בצרי הטמיעה שיטות פעולה שלא היו קיימות עד אז בארץ בכל הקשור לבעלי חיים כגון: "משפחות אומנה לכלבים ולחתולים" ו"ימי אימוץ מרוכזים".
באמצעות שיטות אלו, פחת הצורך בהחזקת בעלי חיים במכלאות, ועלתה הדאגה לאיכות חייהם של בעלי החיים מרגע הצלתם ועד למציאת בית עבורם.
בתקופת השהייה בבתי אומנה מקבלים הכלבים והחתולים מזון, טיפולים וטרינריים, טיפולים התנהגותיים וכל סיוע שנדרש להטבת מצבם.
הרציונל מאחורי דרכי פעולה אלו הוא שבזמן השהות במשפחת אומנה הכלבים והחתולים זוכים לטיפול מסור, מסתגלים לחיים בבית, דבר המאפשר התאמה מיטבית למשפחות המאמצות.
ימי אימוץ: בצרי הכניסה לארץ את מודל ימי האימוץ המרוכזים ועד היום היא מובילה ימי אימוץ לכלבים וחתולים ברחבי הארץ, בהם מוצאים בתים מאמצים אלפי בעלי חיים בכל שנה.
בנוסף, ימי האימוץ מהווים פלטפורמה לאנשים פרטיים, לפעילים ולהסגרים שמעוניינים למסור את בעלי החיים שברשותם.
תנועת נוער "משמר בעלי חיים": תוכנית המשלבת פעילות חינוכית עם עשייה חברתית למען בעלי חיים.
קידום מדיניות חינוכית: הובלת כתיבת חוזר מנכ"ל במערכת החינוך, המשלב תכנים בנושא רווחת בעלי חיים בתוכניות הלימודים, הקמת יחידה בשפ"י משרד החינוך וניהולה, פיתוח יחידת חינוך בעמותת S.O.S חיות והנחיית מדריכים ומורים בתחום בעלי חיים.
מרכז שיקום לחתולי רחוב: מרכז הפועל לשיפור תנאי החיים של חתולים משוטטים בעיר תל אביב ומסייע במניעת התרבות בלתי מבוקרת.
משפחות אומנה וימי אימוץ: מודל ייחודי להצלת בעלי חיים ולמציאת בתים עבורם שפותח על ידי ריקי בצרי.
חינוך לחמלה: פיתוח תוכניות חינוכיות בבתי ספר ובקהילה בנושא רווחת בעלי חיים וכתיבת תוכניות לימודים בשיתוף משרד החינוך והמשרד להגנת הסביבה.
שיתופי פעולה עם הרשויות: שיפור המדיניות הציבורית וקידום פרויקטים עם המחלקות הוטרינריות הרשותיות ברחבי הארץ.
מכתב הוקרה מטעם נשיא המדינה
תעודת הוקרה מטעם משרד החינוך מחוז תל אביב
תעודת הוקרה מטעם עירית תל אביב-יפו.
נשואה לחזי בצרי, אם לשני ילדים וסבתא לחמישה נכדים.
רִיקֶצְיָה הוא סוג של חיידקים – טפילים תוך-תאיים, לרוב פתוגניים.
בדומה לנגיפים, חיידקי ריקציה אינם מסוגלים להתרבות מחוץ לגוף הפונדקאי.
הריקציות הן חיידקים טפילים של כינים, זבובים, קרציות וחרקים אחרים, וכל אלה עלולים להעביר את החיידק לאדם.
הידועה ביותר מבין הריקציות היא הריקציה הגורמת למחלת טיפוס הבהרות (אין להתבלבל עם החיידק Salmonella typhii, הגורם לטיפוס הבטן).
מיני ריקציה אחרים מחוללים מחלות קדחת דומות, בהן קדחת הקרצית הים-תיכונית, קדחת הבהרות של הרי רוקי, קדחת החפירות וקדחת קרציות כלבית.
טפיל הריקציה גרם בעבר למספר מחלות קשות שפגעו באופן קשה באדם ואפילו גרמו למותו, להלן מספר דוגמאות של מחלות שגרם חיידק הריקציה:
טיפוס הבהרות – קבוצה של מחלות הנגרמות מחיידקי ריקציה המועברים על ידי חרקים שונים.
צורת המגפה של המחלה מועברת מאדם לאדם על ידי כיני גוף.
טיפוס אזורי (אנדמי) היא מחלה של עכברים שיכולה לעבור לאדם על ידי עקיצת פרעושים.
סוג אחר מועבר על ידי קרדיות.
התסמינים המופיעים כאשר אדם נדבק במחלה הם צמרמורות, דלקת גרון, חום גבוה ובנוסף לכך המחלה עלולה לפגוע בכליות ובשריר הלב ואפילו לגרום למותו של הנדבק.
קדחת הריקציה – מחלה זיהומית שנגרמת על ידי ריקציה ומועברת לאדם בעקיצת קרציות.
המחלה מאופיינת בחום, כאבי ראש, כאבי שרירים, ופריחה של נקודות ורודות קטנות שמתחילות על שורשי כף היד והקרסוליים ומתפשטות על פני הגוף.
הטיפול הטוב ביותר שיש כיום ברפואה הוא אנטיביוטיקה, שבעזרתה מצליחה המערכת החיסונית לחסל את חיידקי הריקציה.
חיידקי ריקציה גורמים גם להופעת תסמין מטאטא המכשפה אצל צמחים.
פלאביוס רִיקִימֶר (לטינית: Flavius Ricimer; בערך 418 - 18 באוגוסט 472) היה שליטה בפועל של האימפריה הרומית המערבית בין 461 ל-472. ידוע בכך שהיה ממנה קיסרי בובות והיה מוציא אותם להורג כאשר חשד כי הם חותרים תחתיו.
הוא נשאר דמות שנויה במחלוקת בהיסטוריה הרומית, ויש הרואים בו אשם לקריסתה של הקיסרות הרומית המערבית, בשל שלטונו העריץ, חיסולו של הקיסר מיוריאנוס, אשר הצליח לשקם את כוחה את האימפריה, ומאוחר יותר, של הקיסר אנתמיוס, אשר ניסה להציל את המערב דרך השגת תמיכה מהקיסרות המזרחית.
ריקימר היה נוצרי אריאני ממוצא גותי, בנו של נסיך סואבי ובתו של ואליה מלך הוויזיגותים משושלת בלתה.
את שנותיו הראשונות בילה בחצר הקיסר הרומי ולנטיניאנוס השלישי, וזכה להכרה כאשר לחם תחת המצביא הרומי פלביוס אאטיוס, המגיסטר מיליטום של ולנטיניאנוס.
אחרי מותם של ולנטיניאנוס ואאטיוס בשנים 454–455 התחולל מאבק על השלטון במערב.
הסנאטור פטרוניוס מקסימוס, שהיה שותף ברציחתם, תפס את השלטון, אך כעבור זמן קצר נהרג בעת ביזת רומא על ידי המלך הוונדלי גאיזריק במאי 455. אוויטוס הוכתר אחריו לקיסר בידי הויזיגותים.
אחרי שעזב את רומא הותיר גאיזריק צי ונדלי שצר על החוף האיטלקי.
בשנת 456 הוביל ריקימר את ציו בכדי למנוע פלישה ונדלית לסיציליה ליד אגריגנטום, ואחר הביס את הוונדלים הנמלטים בקרב ימי ליד האי קורסיקה.
בינתיים, כפי שמספר ההיסטוריון יוחנן מאנטיוכיה, התרחש אז רעב ברומא, וזה הוחרף ככל הנראה עקב התשלום לחיילי הצבא.
העם האשים את אוויטוס, וכפה עליו לסלק מן העיר את שכירי החרב הגרמאנים (מגאליה) שחנו בה, כדי שיהיו בה פחות פיות להאכיל.
הקיסר גם נאלץ למכור לסוחרים את הברונזה שהסיר ממוסדות ומבנים, מאחר שהזהב שבאוצר האימפריה אזל.
פעולותיו עוררו זעם נוסף, וריקימר, יחד עם הגנרל מיוריאנוס, שכבר לא היו צריכים לחשוש משכירי החרב הגותים בעיר, אסרו את אוויטוס.
לאחר שיצא לגליה, דלקו השניים בעקבותיו והביסו את כוחותיו בקרב ליד פיאצ'נזה (פלקנטייה).
אוויטוס הודח רשמית מכסאו (בערך ב-17 באוקטובר 456), ומונה לבישוף העיר, אולם זמן קצר אחר כך ככל הנראה הוצא להורג בידי השניים.
אחרי מותו של אוויטוס לא מונה מיד קיסר חדש.
ריקימר, כעמיתו בצידה המזרחי של הקיסרות, אספריוס, ניצב עתה בעמדת ממליך המלכים באימפריה, כשבגלל דתו האריאנית ומוצאו הגרמאני אינו יכול להתמנות לקיסר בעצמו.
זמן קצר אחר כך מת הקיסר הביזנטי מרקיאנוס, ואת כסאו ירש לאו הראשון.
זה האחרון העניק לריקימר משרת פטריקיוס, ובעצתו ובתמיכת אלמנת ולנטיניאנוס, ליקיניה אאודוקיה, מינה את מיוריאנוס לקיסר ב-1 באפריל 457.
המשימה הראשונה שעל סדר יומו של הקיסר החדש הייתה להתעמת עם הרומים הגאלים, שהקרע בינם לבין הרומים האיטלקים היה ממשי משך שנים, והוחרף עוד יותר אחרי מות הקיסר אוויטוס, שהיה רומי-גאלי במוצאו.
מיוריאנוס יצא צפונה, הכה בבורגונדים ושחרר את העיר ארל.
משימתו הבאה הייתה זו שריקימר החל בה ואוויטוס חשש ממנה: התמודדות עם הוונדלים ששלטו במימי הים התיכון.
מסעו של מיוריאנוס לימים שבסמוך לספרד וגליה, שסבלו במיוחד מפשיטות הוונדלים, הסתיים בכישלון מוחלט ומיוריאנוס, ללא צבא, שב לגאליה והשתכן בארל.
ריקימר, שלא היה מרוצה ממיוריאנוס, וככל הנראה גם לא מעצמאותו הרבה, שלח קצינים לאסור אותו בטורטונה (ליד פיאמונטה שבצפון-מזרח איטליה).
שם, הוסרה ממנו הגלימה הסגולה, סמל הקיסרות, וראשו נערף (2 באוגוסט 461).
כעת, נותר ריקימר כשליט בפועל של מה שנותר מן האימפריה המערבית.
האיומים על האימפריה הלכו ושחקו את כוחה להגן על עצמה, ועתה ניצב ריקימר בפני איומים מפאנוניה מצד האוסטרוגותים, פלישה של האלאנים והאויב הגדול גאיזריק, מלך הוונדלים, ששנא אותו כנכדו של המלך ואליה.
ריקימר התלבט כשלושה חודשים כיצד לנהוג.
כאדם ממוצא גרמאני, אסור היה לו לקבל את התואר אוגוסטוס ועל כן לא היה יכול לשמש כקיסר.
לחלופין, היה יכול להיפטר לגמרי מהחצר הקיסרית ולשלוט בעצמו כ"דוקס" (dux), להתמנות כמושל רומא תחת חסות רשמית של הקיסר בקונסטנטינופול, או לבחור קיסר-בובה.
כקודמיו החשובים בתפקיד, סטיליקו ואאטיוס, בחר גם ריקימר באפשרות השלישית.
האדם בו בחר ריקימר לתפקיד הקיסר היה ליביוס סוורוס, שהוכתר ב-19 בנובמבר 461. סוורוס היה כנוע יותר מקודמו מיוריאנוס, ומעמדו כשליט בובה היה ברור לכל, כפי שניתן להתרשם ממטבעות שנטבעו בתקופת קיסרותו, שעל צידם האחורי מופיע חותמו של ריקימר.
הכתרתו של סוורוס לא זכתה לאישורו של הקיסר ליאו הראשון בקונסטנטינופול, ואילו בגאליה הכתיר עצמו לקיסר אָיְגִידִיוּס, שנטר טינה לריקימר על רצח ידידו מיוריאנוס.
איגידיוס, שהיה טרוד במלחמות בוויזיגותים בשטחו, מת בשנת 464.
אויב אחר של ריקימר היה הגנרל מרקלינוס.
בשנת 461 הוצב הגנרל בסיציליה בראש צבא סיוע הוני כדי להגן על האי מן הוונדלים.
בעקבות שוחד מריקימר עזבו ההונים את מרקלינוס ועברו לצידו של ריקימר ומרקלינוס עבר לדלמטיה, שם שלט תחת חסות ליאו, הקיסר המזרחי.
אחרי עזיבתו בזזו הוונדלים והמאורים את סיציליה.
משלחת מטעם ריקימר כשלה בנייסיון לפייסו, אך משלחת של ליאו הגיעה להסכם עם גאיזריק, מלך הונדלים, לפחות ביחס לנשות בית תיאודוסיוס אותן שבה כאשר בזז את רומא.
אאודוקיה, כלתו של בנו הונריק, לא הושבה, אך אמה ליקיניה אאודוקסיה ואחותה פלקידיה נשלחו לקונסטנטינופול.
בתמורה, נשא ונתן גאיזריק כדי לקבל חלק מרכושו של ולנטיניאנוס השלישי כמוהר עבור אאודוקיה.
השליט הזקן, שהיה דמות מרכזית במשחקי הכוח מזה שלושים וחמש שנה, כבר הצליח להשתלט ולספק את הפרובינקיות של מאוריטניה, סרדיניה, קורסיקה והאיים הבלאריים.
משמעות העסקה בין ליאו הראשון לגאיזריק התבררה במהרה.
פלקידיה, בתה של ליקיניה אאודוקסיה, נישאה לאוליבריוס, אחד מבני הגנוס האצילי אניקיאנוס.
אחרי מותו של סוורוס ב-15 באוגוסט 465 - יש הטוענים שבעקבות הרעלתו על ידי ריקימר - התייצב גאיזריק כמגנו של בית תיאודוסיוס ותבע כי אוליבריוס יירש את מקומו באיטליה.
ריקימר והסנאט פנו לליאו הראשון וביקשו להשיג דרכו פיוס עם גאיזריק ומרקלינוס.
המשלחת למרקלינוס הצליחה לשכנעו שלא להילחם ברומיים, אך המשלחת לקרתגו חזרה בלא כל תוצאות וגאיזריק המשיך לתבוע בעבור גיסתו את רכוש המשפחה הקיסרית וכן את רכושו של אאטיוס, שבנו גאודנטיוס היה כלוא אצלו.
כדי להדגיש את דחיפות תביעותיו, ערך גאיזריק מסע ביזה באיטליה ובסיציליה, בלי שריקימר יצליח להעמיד מולו צי ימי של ממש.
המצב נותר בעינו, ללא הכרעה, משך שנה וחצי, עד שבשנת 467 ערכו הוונדלים מסע פשיטה גם על הפלופונסוס ביוון, דבר שגרם לליאו הראשון להבין כי סכנה חמורה מרחפת מעל המסחר באזור הים התיכון.
הוא החליט להציב מועמד נגדי לאוליבריוס, את אנתמיוס, שהיה חותנו של הקיסר מרקיאנוס ועל כן השתייך באופן מסוים גם הוא לבית תיאודוסיוס.
תמיכתו של ריקימר במהלך הושגה באמצעות הבטחת נישואים לביתו של אנתמיוס, וכך התאפשרה הגעתו של האחרון לאיטליה והכתרתו כקיסר ליד רומא ב-12 באפריל 467.
מטרת הנישואים והכתרת אנתמיוס הייתה לקדם את האפשרות של מסע משותף של ליאו, אנתמיוס וריקימר, ומרקלינוס, כדי למחוץ אחת ולתמיד את כוחם של הוונדלים.
הצבא הגדול שהפליג מקונסטנטינופול בשנת 468 כלל, על פי התיאורים, 1,113 ספינות ויותר ממאה אלף חיילים.
לרוע מזלו של ליאו, בהשפעת אשתו ורינה וידידו אספריוס, מונה כמפקד החיל בזיליסקוס, אחי אשתו, שהיה מפקד כושל ולא אמין.
נטען כי הייתה זו שאיפתו של אספריוס שכוחו של ליאו לא יגבר במידה מופרזת בעקבות ניצחון על הוונדלים, ולכן תמך במינוי גנרל שסיכויי הצלחתו דלים.
על החייל המערבי פיקד מפקד מוכשר יותר, מרקלינוס, אך השתתפותו גרמה לניכורו של ריקימר שהיה אויבו האישי וככל הנראה גם חש קנאה באנתמיוס.
תוכנית המלחמה הייתה לתקוף את הוונדלים בשלוש חזיתות: בזיליסקוס היה אמור להפליג ישירות לבירתם קרתגו, הגנרל הרקלינוס היה אמור לאסוף כוחות ממצרים ולעגון בטריפוליטנה ומשם להתקדם מערבה לקרתגו.
מרקלינוס, עם הכוחות האיטלקים, היה אמור להפתיע את הוונדלים בסרדיניה ומשם להפליג לקרתגו.
תחילה, נדמה היה שמסע המלחמה מצליח.
מרקלינוס הצליח במשימתו בסרדיניה בלא כל קושי, הרקלינוס לא נתקל במכשולים ואילו בזיליסקוס פיזר בקלות את צי הוונדלים ליד סיציליה.
גאיזריק כבר כמעט אמר נואש, אך אז החליט בזיליסקוס משום מה להימנע מתקיפת קרתגו, ובחר לעגון במרחק מה מן העיר, ובכך הניח לגאיזריק הערמומי חמישה ימים של מנוחה, אותם ניצל לבניית צי חדש ומספר ספינות אש, המצוידות בחומר תבערה.
באמצעות ציו החדש הפתיע גאיזריק את הצי הרומי החונה ובסיוע הפתעה, רוחות שנשבו בכיוון הנכון וספינות האש שלו הצליח להשמיד כמעט חצי מן הצי.
בזיליסקוס נמלט עם שארית הצי לסיציליה ושם הצטרף למרקלינוס, אך זה נרצח כעבור זמן קצר על ידי מתנקש, שייתכן ופעל במצוות ריקימר, והתקווה למפקד צי בעל יכולות נגוזה.
הרקלינוס ששמע על האסון בטרם הגיע לקרתגו שב על עקבותיו ובזיליסקוס שב לקונסטנטינופול וסולק לחיי גלות בהרקליאה.
התבוסה מול הוונדלים כמעט ומוטטה את קונסטנטינופול מבחינה כספית, אולם לא השפיעה הרבה על הקיסרות המערבית, שהייתה במצב של התמוטטות כמעט מוחלטת מזה זמן רב.
בעקבות התבוסה התגלע בהדרגה סכסוך בין אנתמיוס לגיסו ריקימר.
אנתמיוס ויתר לבורגונדים רבות כדי לגייסם לעזרה מול המלך הוויזיגותי המוכשר אאוריק, אך ללא הצלחה, מה שלא קידם את הפופולריות שלו באיטליה.
מגרעות נוספות שלו בעיני הרומים היו מוצאו היווני, נטיותיו הפגניות והיושרה שגילה ביישום החוק.
למרות זאת, העדיפו אותו הרומים על פני ריקימר, שמגרעת היותו אריאני וגרמאני די היה בה להטות את הכף.